Ajuntament de ... 

ORDENANÇA FISCAL NÚM. 30

TAXA PELS SERVEIS D’ESCORXADOR, MERCATS I TRANSPORT DE CARNS

Article 1r.- Fonament i naturalesa

A l’empara del previst als articles 57 i 20.4.u) del text refós de la Llei reguladora de les hisendes locals aprovat pel Reial decret legislatiu 2/2004, de 5 de març (TRLRHL), de conformitat amb allò que disposen els articles 15 a 19 d’aquest text legal, l’Ajuntament estableix la taxa per la prestació de serveis municipals en relació a les activitats d’escorxador, mercats i complementaris, que es regirà per la present Ordenança.

Article 2n.- Fet imposable

Constitueix el fet imposable de la taxa la prestació dels serveis següents:

a) Inspecció de les activitats desenvolupades a l’escorxador.

b) Inspecció de les activitats desenvolupades al mercat.

c) Transport de carns i de despulles des de l’escorxador municipal als mercats i altres establiments comercials.

d) Utilització de mitjans de mesurar i pesar en l’escorxador i en el mercat.

Article 3r.- Subjectes passius

Són subjectes passius contribuents de la taxa les persones físiques o jurídiques i les entitats a què es refereix l'article 35.4 de la Llei general tributària, que siguin titulars de llicència per a utilitzar l’escorxador, que ocupin una parada al mercat municipal o siguin propietaris de les carns i les despulles que són objecte de transport.

Article 4t.- Responsables i successors

1. Són responsables tributaris les persones físiques i jurídiques determinades com a tals a la Llei general tributària i a l’Ordenança general.

2. La derivació de responsabilitat requerirà que, prèvia audiència de l’interessat, es dicti acte administratiu, en els termes previstos a la Llei general tributària.

3. Les obligacions tributàries pendents s’exigiran als successors de les persones físiques, jurídiques i entitats sense personalitat, en els termes previstos a la Llei general tributària i a l’Ordenança general.

Article 5è.- Beneficis fiscals

No es concedirà cap exempció ni bonificació a l’exacció de la taxa.

Article 6è.- Quota tributària

La quota tributària es determinarà per l'aplicació de les tarifes següents:
	
	€

	Tarifa primera. Serveis a l’escorxador
	

	Segons el nombre de caps de bestiar autoritzats:
	

	Per cada 100 animals o fracció de pes inferior a 5 kg. o fracció
	

	Per cada 100 animals o fracció de pes comprés entre 5 i 50 kg.
	

	Per cada 100 animals o fracció de pes superior a 50 kg.
	

	Tarifa segona. Serveis al mercat
	

	Segons el nombre de m² ocupats
	

	Menys de 10 m²
	

	Entre 10 i 50 m²
	

	Més de 50 m²
	

	Tarifa tercera. Transport de carns
	

	Per cada kg. de carn en còrpora excepte les d’equí i els animals de toreig, i les seves despulles
	

	Per cada kg. de carn en còrpora d’equí i de toreig i les seves despulles
	


Article 7è.-  Meritació
La taxa es merita en el moment en el qual es sol·licita la prestació del servei municipal, que no es realitzarà sense que s’hagi efectuat el pagament corresponent.

Article 8è.- Règim de declaració i d’ingrés

1. La taxa pel servei de transport de carns s’exigirà en règim d’autoliquidació. A aquests efectes, quan es sol·liciti la prestació del servei es presentarà degudament complimentat l’imprès d’autoliquidació i es farà l’ingrés corresponent.
2. Pel que respecta a les taxes resultants d’aplicar les tarifes primera i segona de l’article 6, l'Administració practicarà la corresponent liquidació, la qual haurà de satisfer-se en els terminis fixats a l’article 62.2 de la Llei general tributària.

Article 9è.- Infraccions i sancions

Pel que respecta a les infraccions i sancions tributàries que, en relació a la taxa regulada en aquesta Ordenança, resultin procedents, s’aplicarà el que disposa la Llei general tributària i l’Ordenança general.

Disposició addicional.- Modificació dels preceptes de l'ordenança i de les referències que fa a la normativa vigent, amb motiu de la promulgació de normes posteriors

Els preceptes d'aquesta Ordenança fiscal que, per raons sistemàtiques reprodueixin aspectes de la legislació vigent i altres normes de desenvolupament, i aquells en què es facin remissions a preceptes d'aquesta, s'entendrà que són automàticament modificats i/o substituïts, en el moment en què es produeixi la modificació dels preceptes legals i reglamentaris de què porten causa.

Disposició final

La present Ordenança fiscal, aprovada provisionalment pel Ple de la Corporació en sessió celebrada el ...... i que ha quedat definitivament aprovada en data ......, entrarà en vigor al dia següent al de publicació en el Butlletí Oficial de la Província de Barcelona i regirà fins la seva modificació o derogació expressa.
